Zsákokban gyűjtik a pillepalackokat | Belföld - Magyarország hírei | Szeged - delmagyar.hu
Belföld - Magyarország hírei > Zsákokban gyűjtik a pillepalackokat Zsákokban gyűjtik a pillepalackokat Cs. A. 2006.03.22. 14:19
Mosonszolnokon kísérleti jelleggel a Rekultív kft. a helyi önkormányzattal közösen megszervezi a pillepalackok gyűjtését. A kukák mellé zsákokban kitett palackokat a hulladékgazdálkodási cég munkatársai elszállítják. A Mosonmagyaróvári Többcélú Kistérségi Társulás által delegált polgármesterek nemrégiben megbeszélést tartottak a Rekultív kft. illetékeseivel a települési hulladékszállítás gondjairól. Nagy Lajos, a Rekultív kft. ügyvezető igazgatója elmondta: a tárgyalásokon szóba került, hogy a lakóknál jóval több műanyag palack, flakon lehet, mint amit az erre a célra kialakított szigetekre kihelyeznek az emberek.  Mosonszolnok önkormányzata felvállalta, hogy náluk kísérleti jelleggel a házak elől összegyűjthetjük a pillepalackokat. Mi erre a célra külön átlátszó zsákokat adunk, amit a hivatal munkatársai szétosztanak a családi házak tulajdonosai között. Ebben gyűjthetik a lakók feleslegessé vált műanyag flakonjaikat. Március 28-án, kedden, a hónap utolsó ürítési napján a tárolóedények mellé kell ezeket a zsákokat kitenni, természetesen lezártan.  A kukásautó mögött közlekedő másik gépjárművünk ezt összegyűjti minden ház elől: szelektíven szedjük össze azokat. Az akcióból az is kiderül, hogy egy településen mennyi PET-palack jön össze. Ennek a mostani kísérletnek a költségeit a Rekultív magára vállalja. Ezután gazdasági összesítést végzünk, egyeztetünk a településvezetőkkel. Ha igény mutatkozik ilyen akciókra, akkor a szelektív gyűjtés mellett ad hoc jelleggel havonta egyszer más községekben is végezhetünk hasonló palackgyűjtést  tette hozzá Nagy Lajos. Kövessen minket, kommentelje híreinket a Delmagyar.hu Facebook oldalán!
Belföld - Magyarország hírei > Zsákokban gyűjtik a pillepalackokat Önnek ajánljukTervez tavaszi kirándulást? Tovább olvasomBetöltés